Էլեոնորա Փիրադովա

Էլեոնորա Վլադիմիրի Փիրադովա (իսկական ազգանունը՝ Փիրադյան, ), հայ դաշնակահարուհի, կոնցերտմայստեր, Ուկրաինայի ժողովրդական արտիստ (1998)։ Խորհրդային դիրիժոր Վլադիմիր Փիրադյանի (Ղազախական ԽՍՀ (1943) և Ուկրաինական ԽՍՀ (1947) Ժողովրդական արտիստ) դուստրը։

Կենսագրություն 
Էլեոնորա Փիրադյանը ծնվել է 1929 թվականի հունիսի 11-ին Թիֆլիսում։ 1953 թվականին ավարտել է Մոսկվայի պետական կոնսերվատորիան (Գ. Գինզբուրգի դասարան)։ 

1952 թվականին Կիևում Վլադիմիր Փիրադյանի ղեկավարությամբ կատարել է Արամ Խաչատրյանի դաշնամուրային կոնցերտը։ 

1953 թվականին դարձել է Կիևի ֆիլհարմոնիայի մենակատար, ապա՝ կոնցերտմայստեր. նվագակցել է ուկրաինացի նշանավոր երգիչներ Դմիտրի Գնատյուկին, Անատոլի Սոլովյանենկոյին, Ա. Մոկրենկոյին, Վ. Տիմոխինին, Լ. Կոնդրաշևսկայային, Ե. Միրոշնիչենկոյին և ուրիշների։ 

Ելույթներ է ունեցել Ֆինլանդիայում, Գերմանիայում, Լեհաստանում, Ֆրանսիայում, Կանադայում, Իտալիայում, Հարավսլավիայում և այլուր։ 1976 թվականին ելույթ է ունեցել Հայաստանում (ուկրաինացի երաժիշտների հետ)։ 

Էլեոնորա Փիրադովան մահացել է 2012 թվականի հուլիսի 11-ին Կիևում։

Մրցանակներ և պարգևներ 
 1964 – Մ. Պ. Մուսորգսկու անվան փառատոնի մրցանակ «Լավագույն նվագակցության համար»,
 1996 – Ս. Գուլակ-Արտեմովսկու անվան փառատոնի մրցանակ,
 1997 – «Սլավյանե» փառատոնի դափնեկիր,
 1976 – ԽՍՀՄ «Պատվո նշան» շքանշան,
 1982 – Աշխատանքային կարմիր դրոշի շքանշան,
 2003 – «Իշխանուհի Օլգա» շքանշան։

Ծանոթագրություններ 

Հայ դաշնակահարուհիներ
Հայ կոնցերտմայստերներ
Ուկրաինական ԽՍՀ ժողովրդական արտիստներ
Մոսկվայի կոնսերվատորիայի շրջանավարտներ